b"\n_START_ARTICLE_\nCampanile, Benetke\n_START_PARAGRAPH_\nCampanile, (zvonik) svetega Marka (ital.: Campanile di San Marco) stoji v Benetkah, Italija in je zvonik Bazilike svetega Marka. Njegova vi\xc5\xa1ina je 98,6 metra in je najvi\xc5\xa1ja stavba v Benetkah._NEWLINE_Stolp je simbol mesta. Omenjen je bil kot bene\xc5\xa1ki El Paron de casa(Gospodar hi\xc5\xa1e). \xc5\xa0tevilni stolpi v Benetkah in v Dalmaciji, iz \xc4\x8dasov bene\xc5\xa1kega gospostva, so zgrajeni po njegovi podobi, mnogi pa tudi po svetu.\n_START_SECTION_\nZgodovina\n_START_PARAGRAPH_\nZa\xc4\x8detek gradnje stolpa sega v 888-911, v \xc4\x8dasu do\xc5\xbea Pietra Tribuna. Delo je bilo ve\xc4\x8dkrat prekinjeno. Stolp je bil zaklju\xc4\x8den v \xc4\x8dasu do\xc5\xbea Tribuna Memma (979-991), s konico iz \xc5\xbegane gline, ki je bila kon\xc4\x8dana leta 1152, v \xc4\x8dasu do\xc5\xbea Domenica Morosinija, predvsem v izvedbi bratov Pietra in Giovannija Basilia. Zgornje nadstropje z danes vidnimi arkadami, kjer so zvonovi, je bilo dodano leta 1178 in spet preoblikovano leta 1329. Zvonik je bil zaklju\xc4\x8den leta 1510-1517 z angelom iz lesa, ki je bil prekrit s pozla\xc4\x8deno bakreno plo\xc5\xa1\xc4\x8do. Kip predstavlja nadangela Gabriela._NEWLINE_Iz leta 1548 je dokumentiran Karnevalski torek, akrobatski nastop na vrvi, ki je segala iz stolpa do tal. Ta tako imenovan de volo angelo (Lete\xc4\x8di angel), prvotno volo de Turco (lete\xc4\x8di Turek, ki je opravil ta podvig), ki sta ga na slikah upodobila tudi Canaletto in Francesco Guardi._NEWLINE_Ponavljajo\xc4\x8di potresi in udari strel so po\xc5\xa1kodovali stolp, ki je bil potreben obnove. Dne 14. julija 1902 se je stolp zru\xc5\xa1il, ko so se \xc5\xbee nekaj dni delale velike razpoke v zidu, kar je bilo posledica dejstva, da so na kovinska sidra v notranjosti stolpa hoteli namestiti dvigalo. Zaradi lege zvonika, je bila nastala \xc5\xa1koda relativno majhna. Razen lo\xc5\xbee, je bil po\xc5\xa1kodovan \xc5\xa1e vogal zgradbe Bibliotece Marciane. Velik marmorni steber je za\xc5\xa1\xc4\x8ditil zgradbo same Bazilike svetega Marka. Nesre\xc4\x8da je povzro\xc4\x8dila veliko razo\xc4\x8daranje in \xc5\xbealost po svetu. Mestni svet v Benetkah je na ve\xc4\x8der poru\xc5\xa1itve stolpa \xc5\xbee soglasno sklenil, da bodo Campanile ponovno zgradili in kako in kje (com'era e dov'era). \xc4\x8ceprav je dunajski arhitekt Otto Wagner 17. julij 1902 dejal v intervjuju za \xc4\x8dasopis Il Piccolo (Trst), da bi bilo izkrivljanje zgodovinske arhitekture, je bil Campanile zgrajen v starem slogu, a do\xc5\xbeivel prete\xc5\xbeno negativne reakcije._NEWLINE_Gradnja se je za\xc4\x8dela 25. aprila 1903. 25. aprila 1912, na dan sv. Marka, je bil obnovljen stolp odprt. Temelji stolpa so se izkazali po pribli\xc5\xbeno 990 letih \xc5\xa1e vedno kot zelo dobri, a so jih vseeno okrepili. To pa je pripeljalo do novih problemov, ki so grozili, da postanejo akutni skoraj 100 let kasneje. V letu 2008 se je za\xc4\x8dela dodatna za\xc5\xa1\xc4\x8dita za zagotavljanje stabilnosti.  Vstop v zvonik je preko majhne loggette, ki jo je med letoma 1537 in 1549 zgradil Jacopo Sansovino, ki pa je bila ob poru\xc5\xa1itvi zvonika uni\xc4\x8dena. Skupaj z zvonikom je bila zgrajena na novo. Dvigalo pripelje obiskovalce do galerije ob zvonovih."